b'\n_START_ARTICLE_\nKibla\n_START_PARAGRAPH_\nKID KIBLA je prezentacijska in produkcijska institucija na podro\xc4\x8dju ve\xc4\x8dpredstavnostne in intermedijske umetnosti ter kulture v Sloveniji. Ustanovljena je bila leta 1996 kot multimedijski center Narodnega doma Maribor, ki je ponujal ra\xc4\x8dunalni\xc5\xa1ko izobra\xc5\xbeevanje in medmre\xc5\xbeni dostop. Od leta 1998 ima status samostojnega kulturno-izobra\xc5\xbeevalnega dru\xc5\xa1tva. _NEWLINE_Program vklju\xc4\x8duje razstave, performanse, koncerte, festivale, gledali\xc5\xa1ke predstave, predavanja, simpozije, sejme in delavnice. Osredoto\xc4\x8den je na sodobne izobra\xc5\xbeevalne, kulturne in umetni\xc5\xa1ke prakse.'